Source: http://www.rvr.sk/sk/spravy/index.php?aktualitaId=841
Timestamp: 2019-02-16 08:11:18+00:00
Document Index: 8960710

Matched Legal Cases: ['§ 16', '§ 16', '§ 16', '§ 16', '§ 16', '§ 33', '§ 16', '§ 20', '§ 19', '§ 20', '§ 30', '§ 16', '§ 16', '§ 19']

Tlačová informácia zo zasadnutia RVR, dňa 07.04.2009 - Rada pre vysielanie a retransmisiu
dňa 07.04.2009 v sídle Rady pre vysielanie a retransmisiu
na základe priebežných výsledkov monitorovania Slovenskej televízie, TV Markíza, TV JOJ, TA 3, Slovenského rozhlasu a rádia Expres počas kampane, moratória a volieb prezidenta SR
- začala správne konanie voči Slovenskému rozhlasu, Rádio Regina z dôvodu možného porušenia § 16 písm. b) ZVR (objektivita spravodajstva) v súvislosti s odvysielaním programu Žurnál Rádia Regina zo dňa 22.3.2009;
- začala správne konanie voči Slovenskému rozhlasu z dôvodu možného porušenia § 16 písm. b) ZVR (objektivita spravodajstva) v súvislosti s odvysielaním programu Rádiožurnál zo dňa 4.4.2009;
- začala správne konanie voči spoločnosti MARKÍZA-SLOVAKIA, spol. s r.o. z dôvodu možného porušenia § 16 písm. c) ZVR (nedodržanie zákona o spôsobe voľby prezidenta) v súvislosti s možným neoznačením zreteľným spôsobom vysielania kampane v rámci programu Na telo – prezidentské voľby 2009 zo dňa 1.4.2009;
- začala správne konanie voči spoločnosti MAC TV s.r.o. z dôvodu možného porušenia § 16 písm. c) ZVR (nedodržanie zákona o spôsobe voľby prezidenta) v súvislosti s možným neoznačením zreteľným spôsobom vysielania kampane v rámci programu De facto špeciál zo dňa 31.3.2009;
- začala správne konanie voči spoločnosti C.E.N. s.r.o. z dôvodu možného porušenia § 16 písm. c) ZVR (nedodržanie zákona o spôsobe voľby prezidenta) v súvislosti s možným neoznačením zreteľným spôsobom vysielania kampane v rámci programu V politike zo dňa 29.3.2009;
- začala správne konanie voči spoločnosti MARKÍZA-SLOVAKIA, spol. s r.o. z dôvodu možného porušenia § 33 ods. 5 ZVR (reklamný spot na liek Coldrex) v súvislosti s odvysielaním reklamy na liek Coldrex bez jednoznačnej a zrozumiteľnej výzvy na pozorné prečítanie poučenia zo dňa 18.1.2009;
- začala správne konanie voči spoločnosti MAC TV s.r.o. z dôvodu možného porušenia § 16 písm. e) ZVR v súvislosti s nedodaním súvislých záznamov vysielania zo dňa 24.1.2009;
- začala správne konanie voči spoločnosti MAC TV s.r.o. z dôvodu možného porušenia § 20 ods. 4 ZVR (ochrana maloletých) v súvislosti s odvysielaním programu Sám doma 3 zo dňa 01.01.2009;
- začala správne konanie voči Slovenskému rozhlasu z dôvodu možného porušenia § 19 ods. 2 písm. a) ZVR (znevažovanie na základe viery a náboženstva) v súvislosti s odvysielaním programu Stretnutia zo dňa 15.09.2009 na programovom okruhu Rádio Regina;
- uložila sankcie - pokuty v súhrnnej výške 9958,17 eur Slovenskej televízii z dôvodu možného porušenia § 20 ods. 3 až 5 ZVR (ochrana maloletých) v súvislosti s odvysielaním programu Lúskanie špeciál zo dňa 25.11.2006 (opätovné rozhodnutie vo veci – pôvodné rozhodnutie bolo zrušené a vrátené z NS SR);
- uložila sankciu - pokutu vo výške 200 eur spoločnosti C.E.N. s.r.o. za porušenie § 30 ods. 2 (použitie záznamov krátkeho spravodajstva) v súvislosti s odvysielaním záznamov z OH v Pekingu v publicistickom programe Šport z dní 18.8. až 24.8.2008;
- uložila sankciu – upozornenie na porušenie zákona spoločnosti MARKÍZA-SLOVAKIA, spol. s r.o. za porušenie § 16 písm. b) ZVR (objektívnosť spravodajstva) v súvislosti s odvysielaním programu Na telo zo dňa 19.10.2008;
- uložila sankciu – odvysielanie oznamu o porušení zákona Slovenskému rozhlas za porušenie § 16 písm. b) ZVR (objektívnosť spravodajstva) v súvislosti s odvysielaním programu Z prvej ruky zo dňa 17.10.2008;
- uložila sankciu – pokutu spoločnosti MAC TV s.r.o. za porušenie § 19 ods. 1 ZVR (ľudská dôstojnosť) v súvislosti s odvysielaním príspevku Lúzer týždňa v rámci programu Promi noviny zo dňa 17.10.2008.
- Ostatné prijaté uznesenia zo dňa 7.4.2009 budú uverejnené v zápisnici zo zasadnutia Rady na jej internetovej stránke.
Tlačová informácia zo zasadnutia RVR, dňa 07.04.2009 (DOC)